पाएं अपने शहर की ताज़ा ख़बरें और फ्री ई-पेपरडाउनलोड करें
वार्ड नंबर 5 और 6 चुन्नी रोड नजदीक रेस्ट हाउस के पास घरों के आगे फैला सीवरेज का गंदा पानी लोगों के लिए परेशानी का कारण बना हुआ है। वार्ड निवासी बलराम शर्मा, सुरमुख सिंह, भाग सिंह, प्रगट सिंह और नरेंद्र कुमार शर्मा ने बताया कि पिछले काफी समय से नालों का गंदा पानी उनके घरों के आगे खड़ा है, जिसकी वजह से उन्हें भारी परेशानी पेश आ रही है। जहां गंदे पानी से उठती बदबू के कारण लोगों को अपने घरों में बैठना तक मुश्किल हुआ पड़ा है। वहीं घरों के आगे पानी भरने की वजह से उन्हें घर में आने जाने में भी दिक्कत पेश आ रही है। इस गंदगी की वजह से उनके घरों में जहरीले जीव-जंतु भी आ रहे हैं और इस गंदे पानी की वजह से मच्छर मक्खियों की भी भरमार हो रही है।
कई बार दी शिकायत, सफाई कर्मी भी करते हैं खानापूर्ति
वार्ड निवासियों का कहना है कि इस समस्या को लेकर उन्होंने कई दफा नगर कौंसिल अधिकारियों को लिखित में भी शिकायत दी है लेकिन हर बार आश्वासन देकर बात को ठंडे बस्ते में डाल दिया जाता है। नगर कौंसिल के सफाई कर्मचारी आते हैं और खानापूर्ति कर कर चले जाते हैं। वार्ड निवासी इस गंदगी वजह से काफी परेशान है। वार्ड निवासियों ने नगर कौंसिल और जिला प्रशासन से मांग की है कि उन्हें इस परेशानी से जल्द निजात दिलाई जाए। इस मौके देशराज, राम, जगदीश, सुनीता कौशल, अमित कौशल, लखविंदर कौर, अमरीक सिंह आंगनबाड़ी अफसर, प्रकट सिंह, अंजू, विमला, सरला आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn